આ ઉપરાંત ફાયર સ્ટેશનનું પ્રમાણપત્ર, ગુમાસ્તાધારાનું પ્રમાણપત્ર, પ્રોફેશનલ ટેક્સનું પ્રમાણપત્ર વગેરે બંધ કરીને એક જ લાઇસન્સ અને એક બારી પદ્ધતિ અમલમાં મૂકવાની પણ અેસોસિયેશન દ્વારા માગણી કરાઇ છે. કોર્પોરેશન દ્વારા વહીવટી ખર્ચના નામે દર મહિને રૂ.૧૦ હજાર સુધીનો જે દંડ વસૂલાય છે તે અકલ્પનીય છે તેવો રોષભેર ઉલ્લેખ કરીને એસોસિયેશનના આવેદનપત્રમાં વધુમાં જણાવાયું છે કે એક તરફ જે હોટલો સેલ્સ ટેક્સ, ઇન્કમટેક્સ, પ્રોફેશનલ ટેક્સ, લકઝરી ટેક્સ, મ્યુનિ. ટેક્સ વેટ જેવા સરકારના તમામ ટેક્સનની ભરપાઇ કરે છે અને લાઇસન્સ ધરાવે છે તેમની સાથે જુલમ કરાય છે.